**Ջոնջո Շելվի** (անգլ.՝ Jonjo Shelvey, փետրվարի 27, 1992(1992-02-27), Ռոմֆորդ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ, կիսապաշտպան։ Հանդես է գալիս անգլիական «Նյուքասլ Յունայթեդի» կազմում։

Ջոնջոն սկսել է իր կարիերան «*Չարլթոն Ատլետիկ*ից», որտեղ դարձել է թիմում իր դեբյուտը նշած ամենաերիտասարդ ֆուտբոլիստը(16 տարեկան և 59 օրական)։ 2010 թվականին տեղփոխվել է «Լիվերպուլ»՝ առաջին մրցաշրջանը վարձավճարով անցկացնելով «Բլեքփուլ ՖԱ»-ի կազմում։ «Էնֆիլդում» անցկացրած ժամանակահատվածում օգնել է թիմին դառնալ Ֆուտբոլային լիգայի գավաթի խաղարկության չեմպիոն և Ֆուտբոլի Անգլիայի գավաթի խաղարկության փոխչեմպիոն։ 2013 թվականին 5 միլիոն ֆունտ-ստեռլինգի դիմաց տեղափոխվել է «Սուոնսի Սիթիի», այնուհետև՝ երկու տարի անց 12 միլիոն ֆունտի դիմաց «Նյուքասլ Յունայթեդ»։ «Նյուքասլ» տեղափոխվելուց մեկ ամիս անց դարձել է թիմի ավագը՝ Ֆաբրիսիո Կոլոչինիի բացակայության պայմաններում։

Շելվին հանդես է եկել Անգլիա Մ16, Մ17, Մ19 և Մ21 հավաքականների կազմերում։ Եղել է Անգլիա Մ19 հավաքականի ավագը։

Ակումբային կարիերա
------------------

### Չարլթոն Ատլետիկ

Ջոնջո Շելվին 2004 թվականին միացել է «*Չարլթոն Ատլետի*կի» ակադեմիային։ Թիմի Մ18 կազմում 2007-08 մրցաշրջանի ընթացքում 23 խաղում դարձել է 14 գոլի հեղինակ։ Թիմի հիմնական կազմում իր դեբյուտը նշել է 2008 թվականի ապրիլի 26-ին՝ մասնակցելով Չեմպիոնշիպի շրջանակներում տեղի ունեցած «Բարնսլիի» դեմ խաղում, որն ավարտվել է 3-0 հաշվով՝ «Չարլթոնի» պարտությամբ։ Իր առաջնախաղի օրը Շեյվին դեռ չէր ավարտել դպրոցը։

Ջոնջո Շելվին <<Չարլթոն Ատլետիկի>> կազմում 2008 թվականին
2009 թվականի հունվարի 3-ին Ջոնջոն դարձավ «Չարլթոնի» կազմում պատմության ընթացքում ամենաերիտասարդ ֆուտբոլիստը, որը դարձել է գոլի հեղինակ։ Նա այդ օրը գոլի հեղինակ դարձավ Անգլիայի գավաթի խաղարկության 3-րդ փուլի շրջանակներում կայացած «Նորվիչ Սիթիի» դեմ խաղում։ Այդ հանդիպումն ավարտվել է ոչ-ոքի՝ 1-1 հաշվով։ Այդ օրը նրան դեռ 54 օր մնացել էր 17 տարեկան դառնալու համար։ Այսպիսով, նա գերազանցեց Պիտեր Ռևիսի ռեկորդը, որը գոլի հեղինակ էր դարձել 17 տարեկան և 100 օրական հասակում 1996 թվականի մայիսին կրկին «Նորվիչ Սիթիի» դեմ խաղում։ Չնայած Պրեմիեր Լիգայի ակումբների կողմից նկատվող հետաքրքրությանը՝ Շելվին իր ծննդյան օրը՝ փետրվարի 27-ին, իր առաջին պրոֆեսիոնալ պայմանագիրը կնքեց «Չարլթոնի» հետ։ Իր առաջին պաշտոնական գոլը ֆուտբոլիստը խփել է ապրիլի 4-ին կայացած «Սաութհեմպթոնի» դեմ խաղում։

2009 թվականի սեպտեմբերին Ջոնջո Շելվին կրկին երկարաձգեց իր գործողը պայմանագիրը մինչև 2012 թվականը։

### «Լիվերպուլ»

2010 թվականի մայիսին Ջոնջո Շելվին տեղափոխվել է Պրեմիեր Լիգայում հանդես եկող «Լիվերպուլ»։ Տրանսֆերն արժեցել է 1․7 միլիոն ֆունտ-ստեռլինգ։ Անգլիական թիմի կազմում ֆուտբոլիստն իր դեբյուտը նշել է նույն թվականի սեպտեմբերի 22-ին՝ փոխարինման դուրս գալով Ֆուտբոլային լիգայի գավաթի խաղարկության 3-րդ փուլի շրջանակներում «Էնֆիլդ» մարզադաշտում տեղի ունեցած «*Նորթհեմպթոն Թաուն*ի» դեմ խաղում։ Այդ հանդիպումն ավարտվել է հետխաղյա 11-մետրանոց հարվածաշարով՝ 4-2 հաշվով՝ հօգուտ «Լիվերպուլի»։ Շելվին իրացրել է այդ 11-մետրանոցներից մեկը։ Եվրոգավաթային մրցաշարերում Ջոնջոն իր առաջին հանդիպումն անցկացրել է 2010 թվականի հոկտեմբերի 21-ին՝ ամբողջությամբ մասնակցելով ՈՒԵՖԱ Եվրոպայի Լիգայի գավաթի խաղարկության խմբային փուլի շրջանակներում կայացած «Նապոլիի» դեմ խաղին, որն ավարտվել է ոչ-ոքի՝ 0-0 հաշվով։ Չորս օր անց՝ հոկտեմբերի 24-ին անգլիացի ֆուտբոլիստը իր դեբյուտն է նշել Պրեմիեր Լիգայի շրջանակներում՝ փոխարինելով Ռաուլ Մեյրելիշին «Բլաքբըրն Ռովերս»-ի դեմ խաղում։

2011 թվականի սեպտեմբերի 30-ին Ջոնջոն վարձակալական հիմունքներով միացել է Չեմպիոնշիպում հանդես եկող «Բլեքփուլ ՖԱ»-ին։ Նա հեթ-տրիկի հեղինակ է դարձել նոյեմբերի 3-ին կայացած «Լիդս Յունայթեդի» դեմ խաղում(5-0)։

Շելվին 2012 թվականին
2011 թվականի նոյեմբերի 30-ին Շելվին հետ է կանչվել «Լիվերպուլ»։ Վերարդարձից հետո նա իր առաջին հանդիպումն անցկացրել է վերադրձից մեկ շաբաթ անց՝ մասնակցելով «Աստոն Վիլլայի» դեմ խաղին։ Սա ֆուտբոլիստի համար «Լիվերպուլի» կազմում անցկացրած առաջին հանդիպումն էր Պրեմիեր Լիգայի շրջանակներում, որտեղ նա դաշտ էր դուրս եկել մեկնարկային րոպեներից։ 2012 թվականի հունվարի 6-ին Ջոնջոն իր առաջին գոլն է խփել մերսիսադյան ակումբի կազմում Ֆուտբոլի Անգլիայի գավաթի խաղարկության շրջանակներում կայացած «Օլդհեմ Աթլետիկի» դեմ խաղում, որն ավարտվել է 5-1 հաշվով՝ «Լիվերպուլի» հաղթանակով։ Իսկ մայիսի 8-ին նա խփել է իր առաջին գոլը Պրեմիեր Լիգայի շրջանակներում՝ հեռահար հարվածով գրավելով լոնդոնյան «Չելսիի» դարպասը։

2012 թվականի հուլիսի 10-ին Ջոնջո Շելվին «Լիվերպուլի» հետ կնքում է նոր երկարաժամկետ պայմանագիր։

### «Սուոնսի Սիթի»

2013 թվականի հուլիսի 3-ին անգլիացի ֆուտբոլիստը տեղափոխվել է «Սուոնսի Սիթի»։ Տրանսֆերն արժեցել է 5 միլիոն ֆունտ-ստեռլինգ, իսկ պայմանագիրը կնքվել է 4 տարի ժամկետով։ Նոր թիմի կազմում իր առաջին գոլը խփել է 16-ին իր նախկին թիմի՝ «Լիվերպուլի» դեմ կայացած խաղում, որն ավարտվել է ոչ-ոքի 2-2 հաշվով։ Այդ խաղում նա նաև դարձել է գոլային փոխանցման հեղինակ՝ օգնելով գոլի հեղինակ դառնալ իսպանացի Միչուին։ Ջոնջոն գոլի հեղիանկ է դարձել նաև 2014 թվականի ապրիլի 26-ին տեղի ունեցած «Աստոն Վիլլայի» դեմ խաղում։ Այդ հանդիպումն ավարտվել է 4-1 հաշվով՝ «Սուոնսիի» հաղթանակով։

2014 թվականի նոյեմբերի 1-ին Շելվին հաղթահարեց գոլային երաշտը՝ դուբլի հեղիանկ դառնալով «Էվերթոնի» դեմ խաղում։ Այդ խաղում նա իր առաջին գոլը խփել է 24-րդ րոպեին, երկրորդը՝ 72-րդ։ Դեկտեմբերի 29-ին «Լիվերպուլի» դեմ տեղի ունեցած խաղում նա խախտեց խաղի կանոնները Էմրե Ջանի նկատմամբ։ Չնայած մրցավարը նրան չպատժեց այդ արարքի համար, այնուամենայնիվ հետագայում Անգլիայի Ֆուտբոլային ասոցացիան նրա որակազրկեց 4 խաղով։ Շելվին խոստովանեց, սակայն, որ արարքը դիտավորյալ չի եղել և ներողություն խնդրեց Էմրե Ջանից։

2015 թվականի հուլիսին Ջոնջո Շելվին երկարաձգեց իր գործող պայմանագիրը մինչև 2019 թվականը։

### «Նյուքասլ Յունայթեդ»

2016 թվականի հունվարի 12-ին «Նյուքասլ Յունայթեդը» հայտարարեց, որ 12 միլիոն ֆունտ-ստեռլինգի դիմաց գնել է Ջոնջո Շելվեյի տրանսֆերը և ֆուտբոլիստի հետ կնքել 4․5 տարվա պայմանագիր։ Չորս օր անց նա իր դեբյուտը նշեց նոր թիմի կազմում՝ մասնակցելով Պրեմիեր Լիգայի շրջանակներում կայացած «Վեստ Հեմ Յունայթեդի» դեմ խաղին, որն ավարտվել է 2-1 հաշվով՝ հօգուտ «Նյուքասլի»։ Դա վերջին յոթ խաղերում անգլիական թիմի համար առաջին հաղթանակն էր։ Ջոնջոն մասնակցություն ունեցավ թիմի խփած երկու գոլերին էլ և ճանաչվեց հանդիպման լավագույն ֆուտբոլիստ։

Մինչև «Նյուքասլը» մարզական հավաք էր անցկացնու Լա Մանգայում, թիմի գլխավոր մարզիչ Սթիվ Մաքլարենը հայտարարեց, որ Ջոնջո Շելվին նշանակվում է թիմի ավագ՝ Ֆաբրիսիո Կոլոչինիի վնասվածքի պատճառով։

Ջոնջո Շելվին <<Նյուքասլ Յունայթեդի>> կազմում 2018 թվականին
Անգլիական թիմի կազմում Շելվին իր առաջին գոլը խփել է 2016 թվականի օգոստոսի 27-ին տեղի ունեցած «Բրայթոն ընդ Հոուվ Ալբիոնի» դեմ խաղում։ Այդ հանդիպումն ավարտվել է 2-0 հաշվով՝ «Նյուքասլի» հաղթանակով։ 2016 թվականի սեպտեմբերի 17-ին «Վուլվերհեմպտոնի» դեմ կայացած խաղում Ջոնջոն ռասիստական բնույթի արտահայտություն է թույլ տվել մրցակից թիմի ֆուտբոլիստ Ռոմեն Սիյասի հասցեին, ինչի պատճառով նույն թվականի դեկտեմբերին Անգլիայի Ֆուտբոլի ֆեդերացիայի կողմից որակազրկվել է չորս խաղով և ենթարկվել կարգապահական տույժի՝ 100000 ֆունտ-ստեռլինգի չափով։ 2016-17 մրցաշրջանում, որի արդյունքներով «Նյուքասլը» ճանաչվեց Չեմպիոնշիպի հաղթող և հնարավորություն ստացավ հանդես գալու Պրեմիեր Լիգայում, անգլիացի կիսապաշտպանը մասնակցել է 47 հանդիպման և դարձել 5 գոլի հեղինակ։

Նոր մրցաշրջանի սկզբում Շելվին փոխեց իր խաղային համարը՝ «12» համարի փոխարեն վերցնելով «8» համարի խաղաշապիկը։ 2018-19 մրցաշրջանի երկրորդ խաղային օրը Ջոնջո Շելվին խփեց իր առաջին գոլը այդ մրցաշրջանում՝ վեց յարդ հեռավորությունից գրավելով «Նորվիչ Սիթիի» դարպասը(3-1)։

Միջզգային
---------

### Երիտասարդական

Շելվին եղել է Անգլիա Մ16 հավաքականի ավագը, որը 2007 թվականին դարձել է Վիկտորիա Շելդի անվան մրցաշարի հաղթող։ Նա այդ մրցաշարի 3 խաղերում դարձել է 3 գոլի հեղինակ։ 2008 թվականի հոկտեմբերին ֆուտբոլիստը իր դեբյուտն է նշել Անգլիա Մ17 հավաքականի կազմում՝ մասնակցելով Էստոնիայի հավաքականի դեմ խաղին(7-0)։

2010 թվականի սեպտեմբերչին՝ Անգլիա Մ19 հավաքականի կազմույ իր դեբյուտի օրը, Շելվին նշանակվեց հավաքականի ավագ և տուգանային հարվածից դարձավ գոլի հեղինակ Սլովակիայի հավաքականի դեմ խաղում, որն ավարտվեց 2-0 հաշվով՝ անգլիացիների հաղթանակով։

### Ազգային հավաքական

Ջոնջոն հնարավորություն ուներ ներկայացնելու ինչպես Շոտլանդիայի, այնպես էլ Իռլանդիայի հավաքականները,, սակայն նախընտրեց հանդես գալ Անգլիայի հավաքականի կազմում։ 2012 թվականի հոկտեմբերին Շելվին հրավիրվեց Անգլիայի հավաքականի ճամբար՝ մասնակցելու ԱԱ 2014-ի որակավորման փուլի Սան Մարինոյի և Լեհաստանի հավաքականի դեմ խաղերին։ Նա իր դեբյուտը նշեց հոկտեմբերի 12-ին՝ 66-րդ րոպեին փոխարինելով Մայքլ Կարիկին Սան Մարինոյի հավաքականի դեմ խաղում։

Անձնական կյանք
--------------

Ջոնջո Շելվին ծնվել է Անգլիայի մայրաղաքաղ Լոնդոնի Ռոմֆորդ թաղամասում, պատանեկությունն անցկացրել Հարոլդ Հիլլում։ Թաղամասում հանցագործությունների մեծ թվի պատճառով ֆուտբոլիստը իր քրոջը նոր բնակարան գնեց Բրենթվուդում, երբ նա հղի էր։ Շելվիի ավագ եղբայրը՝ Ջորջը, նույնպես ֆուտբոլիստ էր, սակայն նրա կարիերան չստացվեց խմիչքների հանդեպ հակում ունենալու պատճառով։

2015 թվականի հունիսին Ջոնջոն ամուսնացել է Դեյսի Էվանսի հետ։ Զույգն ունի դուստր, որը ծնվել է 2016 թվականին։

Վիճակագրություն
---------------

### Ակումբային

| Ակումբ | Մրցաշրջան | Լիգա | Գավաթ | Լիգայի գավաթ | Այլ | Արդյունք |
| --- | --- | --- | --- | --- | --- | --- |
| Դիվիզիոն | Խաղ | Գոլ | Խաղ | Գոլ | Խաղ | Գոլ | Խաղ | Գոլ | Խաղ | Գոլ |
| Չարլթոն Ատլետիկ | 2007-08 | Չեմպիոնշիպ | 2 | 0 | 0 | 0 | 0 | 0 | — | 2 | 0 |
| 2008-09 | Չեմպիոնշիպ | 16 | 3 | 3 | 1 | 1 | 0 | — | 20 | 4 |
| 2009-10 | Առաջին Լիգա | 24 | 4 | 1 | 0 | 0 | 0 | 2 | 0 | 27 | 4 |
| Արդյունք | 42 | 7 | 4 | 1 | 1 | 0 | 2 | 0 | 49 | 8 |
| Լիվերպուլ | 2010-11 | Պրեմիեր Լիգա | 15 | 0 | 1 | 0 | 1 | 0 | 4 | 0 | 21 | 0 |
| 2011-12 | Պրեմիեր Լիգա | 13 | 1 | 2 | 1 | 1 | 0 | — | 16 | 2 |
| 2012-13 | Պրեմիեր Լիգա | 19 | 1 | 2 | 0 | 1 | 0 | 10 | 4 | 32 | 5 |
| Արդյունք | 47 | 2 | 5 | 1 | 3 | 0 | 14 | 4 | 69 | 7 |
| Բլեքփուլ (վարձավճար) | 2011-12 | Չեմպիոնշիպ | 10 | 6 | — | — | — | 10 | 6 |
| Սուոնսի Սիթի | 2013-14 | Պրեմիեր Լիգա | 32 | 6 | 1 | 0 | 1 | 0 | 8 | 0 | 42 | 6 |
| 2014-15 | Պրեմիեր Լիգա | 31 | 3 | 1 | 0 | 3 | 0 | — | 35 | 3 |
| 2015-16 | Պրեմիեր Լիգա | 16 | 1 | 1 | 0 | 2 | 0 | — | 19 | 1 |
| Արդյունք | 79 | 10 | 3 | 0 | 6 | 0 | 8 | 0 | 96 | 10 |
| Նյուքասլ Յունայթեդ | 2015-16 | Պրեմիեր Լիգա | 15 | 0 | — | — | — | 15 | 0 |
| 2016-17 | Չեմպիոնշիպ | 42 | 5 | 1 | 0 | 4 | 0 | — | 47 | 5 |
| 2017-18 | Պրեմիեր Լիգա | 30 | 1 | 2 | 1 | 0 | 0 | — | 32 | 2 |
| 2018-19 | Պրեմիեր Լիգա | 16 | 1 | 1 | 0 | 0 | 0 | — | 17 | 1 |
| 2019-20 | Պրեմիեր Լիգա | 26 | 6 | 2 | 0 | 1 | 0 | — | 29 | 6 |
| 2020-21 | Պրեմիեր Լիգա | 30 | 1 | 0 | 0 | 2 | 1 | — | 32 | 2 |
| 2021-22 | Պրեմիեր Լիգա | 10 | 1 | 0 | 0 | 0 | 0 | — | 10 | 1 |
| Արդյունք | 169 | 15 | 6 | 1 | 7 | 1 | — | 182 | 17 |
| Կարիերայի ադրյունք | 347 | 40 | 18 | 3 | 17 | 1 | 24 | 4 | 406 | 48 |

### Միջազգային

| Ազգային հավաքական | Տարի | Խաղ | Գոլ |
| --- | --- | --- | --- |
| Անգլիա | 2012 | 1 | 0 |
| 2015 | 5 | 0 |
| Արդյունք | 6 | 0 |

Ձեռքբերումներ
-------------

### Ակումբային

* Անգլիայի գավաթի խաղարկության փոխչեմպիոն - 2011-12
* Չեմպիոնշիպի չեմպիոն - 2016-17

### Անհատական

* Չեմպիոնշիպի տարվա հավաքականի անդամ - 2016-17

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671
3. ↑  Profile. *Daily Express*. London. Retrieved 22 August 2015.
4. ↑  «Shelvey hopes to copy pal Jack». Liverpool F.C. 2010 թ․ սեպտեմբերի 13. Արխիվացված է օրիգինալից 2012 թ․ մարտի 31-ին. Վերցված է 2010 թ․ սեպտեմբերի 13-ին.
5. ↑  «Southampton v Charlton». *Sky Sports*. 2009 թ․ ապրիլի 4. Վերցված է 2010 թ․ ապրիլի 26-ին.
6. ↑  «Southampton 2–3 Charlton». *BBC Sport*. 2009 թ․ ապրիլի 4. Վերցված է 2010 թ․ ապրիլի 26-ին.
7. ↑  «Shelvey signs new Charlton deal». *BBC Sport*. 2009 թ․ սեպտեմբերի 5. Վերցված է 2016 թ․ հունվարի 12-ին.
8. ↑  «Liverpool sign Charlton's Jonjo Shelvey». *BBC Sport*. 2010 թ․ ապրիլի 28. Վերցված է 2010 թ․ ապրիլի 28-ին.
9. ↑  «Liverpool 2–2 Northampton». *BBC Sport*. 2010 թ․ սեպտեմբերի 22. Վերցված է 2010 թ․ սեպտեմբերի 22-ին.
10. ↑  «Napoli 0–0 Liverpool». *BBC Sport*. 2010 թ․ հոկտեմբերի 21. Վերցված է 2010 թ․ հոկտեմբերի 28-ին.
11. ↑  «Liverpool 2–1 Blackburn». *BBC Sport*. 2010 թ․ հոկտեմբերի 24. Վերցված է 2016 թ․ հունվարի 12-ին.
12. ↑  "Seasiders land Shelvey". Sky Sports. 20 September 2011.
13. ↑  «Leeds 0–5 Blackpool». *BBC Sport*. 2011 թ․ նոյեմբերի 3.
14. ↑  «Shelvey returns to Liverpool». Blackpool F.C. Արխիվացված է օրիգինալից 2011 թ․ դեկտեմբերի 2-ին. Վերցված է 2015 թ․ օգոստոսի 22-ին.
15. ↑  Nursey, James (2011 թ․ դեկտեմբերի 19). «Shelvey: Dalglish has saved my Kop career». *Daily Mirror*. London. Արխիվացված է օրիգինալից 2012 թ․ հունվարի 9-ին. Վերցված է 2012 թ․ հունվարի 7-ին.
16. ↑  Bascombe, Chris (2012 թ․ հունվարի 7). «Liverpool 5 Oldham Athletic 1: match report». *The Daily Telegraph*. London. Վերցված է 2012 թ․ հունվարի 7-ին.
17. ↑  «Liverpool 4–1 Chelsea». *BBC Sport*. 2012 թ․ մայիսի 8. Վերցված է 2012 թ․ մայիսի 8-ին.
18. ↑  «Liverpool midfielder Jonjo Shelvey signs new contract». *The Daily Telegraph*. London. 2012 թ․ հուլիսի 10. Վերցված է 2012 թ․ հուլիսի 10-ին.
19. ↑  «Swansea City complete £5m Jonjo Shelvey signing». *BBC Sport*. 2013 թ․ հուլիսի 3. Վերցված է 2013 թ․ սեպտեմբերի 2-ին.
20. ↑  "Swansea 2–2 Liverpool". BBC Sport. 16 September 2013. Retrieved 17 September 2013.
21. ↑  Gwilym, Andrew (2014 թ․ ապրիլի 26). «Swansea 4 Aston Villa 1 match report: Jonjo Shelvey's superb strike stuns Villa». *The Independent*. London. Վերցված է 2014 թ․ մայիսի 22-ին.
22. ↑  Sanghera, Mandeep (2014 թ․ նոյեմբերի 1). «Everton 0–0 Swansea». *BBC Sport*. Վերցված է 2014 թ․ նոյեմբերի 2-ին.
23. ↑  «Jonjo Shelvey: Swansea midfielder gets four-match ban for Can clash». *BBC Sport*. 2014 թ․ դեկտեմբերի 31. Վերցված է 2015 թ․ հունվարի 1-ին.
24. ↑  «Shelvey signs new Swans contract». Swansea City A.F.C. 2015 թ․ հուլիսի 8. Վերցված է 2018 թ․ հունվարի 1-ին.
25. ↑  «Newcastle sign Shelvey». Newcastle United F.C. 2016 թ․ հունվարի 12. Վերցված է 2016 թ․ հունվարի 12-ին.
26. ↑  «Jonjo Shelvey: Newcastle sign Swansea midfielder for £12m». *BBC Sport*. 2015 թ․ հունվարի 12.
27. ↑  «Jonjo Shelvey shines in Newcastle debut win but could face FA action». *Irish Independent*. Dublin. 2016 թ․ հունվարի 16. Վերցված է 2016 թ․ հունվարի 16-ին.
28. ↑  «Jonjo Shelvey made an impressive debut for Newcastle as he helped his team move out of the relegation zone with a win over West Ham». *BBC Sport*. 2016 թ․ հունվարի 16. Վերցված է 2016 թ․ հունվարի 16-ին.
29. ↑  Gray, James (2016 թ․ փետրվարի 20). «Newcastle announce shock new captain». *Daily Express*. London. Վերցված է 2016 թ․ փետրվարի 20-ին.
30. ↑  «Jonjo Shelvey: Stand-in Newcastle United captain wants to inspire safety push». *BBC Sport*. 2016 թ․ մարտի 4. Վերցված է 2016 թ․ մայիսի 11-ին.
31. ↑  «Newcastle 2–0 Brighton». *BBC Sport*. 2016 թ․ օգոստոսի 27. Վերցված է 2016 թ․ օգոստոսի 29-ին.
32. ↑  «Jonjo Shelvey: Newcastle United midfielder handed five-game racial abuse ban». *BBC Sport*. 2016 թ․ դեկտեմբերի 20.
33. ↑  «Championship: 2016/17: Latest table». *Soccerbase*. Centurycomm. Վերցված է 2017 թ․ հունիսի 4-ին.
34. ↑  «Lions hit seven». The Football Association. 2008 թ․ ապրիլի 24. Վերցված է 2011 թ․ նոյեմբերի 12-ին.
35. ↑  «Liverpool lads fire Lions to victory». The Football Association. 2010 թ․ սեպտեմբերի 2. Վերցված է 2010 թ․ նոյեմբերի 10-ին.
36. ↑  "Craig Levein wants Liverpool starlet to switch to Scotland" Արխիվացված 2012-01-18 Wayback Machine. sport.stv.tv. Retrieved 22 August 2015.
37. ↑  «Shelvey spurns Ireland despite promise of cap O'Shea happy at Blues». *The Herald*. Dublin. 2009 թ․ հոկտեմբերի 9. Վերցված է 2018 թ․ հունվարի 23-ին.
38. ↑  «England call-ups for Jonjo Shelvey and Ryan Bertrand». *BBC Sport*. Վերցված է 2012 թ․ հոկտեմբերի 8-ին.
39. ↑  «England 5–0 San Marino». *BBC Sport*. Վերցված է 2012 թ․ հոկտեմբերի 12-ին.
40. ↑  «Jonjo Shelvey». *11v11.com*. AFS Enterprises. Վերցված է 2017 թ․ դեկտեմբերի 14-ին.
41. ↑  James, Stuart (2013 թ․ դեկտեմբերի 20). «Jonjo Shelvey: 'Growing up it was rough, people were getting stabbed'». *The Guardian*. London. Վերցված է 2016 թ․ հունվարի 12-ին.
42. ↑  «Jonjo Shelvey marries Daisy Evans in lavish ceremony with helicopter entrance and Jimmy Carr show». *South Wales Evening Post*. Swansea. 2015 թ․ հունիսի 22. Վերցված է 2016 թ․ հունվարի 12-ին.

Արտաքին հղումներ
----------------

* Ցուցանիշները «Նյուքասլ Յունայթեդի» պաշտոնական կայքում Արխիվացված 2021-05-09 Wayback Machine

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · England Football Online (խաղացող) · englandstats.com · eu-football.info (խաղացող) · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |